เรื่องร้องเรียน: จุดรวมขยะของหมู่บ้านมีมาตั้งแต่สร้างหมู่บ้าน ดังที่ชี้แจงไปแล้วตั้งแต่ต้นเรื่อง คือบริเวณริมรั้วทิศเหนือของหมู่บ้านถัดจากสวนหย่อมซึ่งไม่มีบ้านอยู่ใกล้ แต่ทางเขตปฏิเสธที่จะเข้าไปเก็บแบบทุกวันอย่างที่ทำกับจุดที่เพิ่งยกเลิก  (ปากทางเข้าหมู่บ้าน) ก็ไม่ทราบเหตุผลที่ชัดเจน เพียงแต่บอกว่า ถ้าไปรวมตรงนั้นก็จะเก็บเหมือนที่เก็บตามบ้านคืออาทิตย์ละสองครั้ง (ความจริงทำได้ครั้งเดียว หรือนานกว่าหนึ่งอาทิตย์) ถ้าเข้าไปเก็บได้ทุกวันก็จะสมประโยชน์กับทุกฝ่าย
การดำเนินการของเจ้าหน้าที่: เรียนผู้ร้อง 1.ตามที่ร้องเรียนการจัดเก็บขยะในหมู่บ้านฯ ทางสำนักงานเขตฯจะเข้าเก็บให้สัปดาห์ละ 2 ครั้ง/สัปดาห์ ตามรอบการจัดเก็บซึ่งเพียงพอต่อปริมาณขยะที่ประชาชนนำมาทิ้ง  ซึ่งขณะนี้พื้นที่เขตบางเขนมีหมู่บ้านขึ้นใหม่ ทำให้ปริมาณขยะเพิ่มขึ้นด้วย 2.ส่วนจุดที่ยกเลิก (ปากทางเข้าหมู่บ้าน) สาเหตุคือเจ้าของอาคารพาณิชย์ได้เข้ามาเขียนคำร้องให้ฝ่ายรักษาความสะอาดดำเนินการจัดเก็บขยะ พร้อมนำถังขยะออกจากพื้นที่ เนื่องจากมีประชาชนนำขยะมาทิ้งเป็นจำนวนมาก ได้แก่ เศษวัสดุก่อสร้าง กิ่งไม้ ขยะทั่วไปมาทิ้งเยอะมาก ทำให้เป็นแหล่งสะสมเชื้อโรค หน้าบ้านไม่น่ามอง และสกปรกอย่างมาก จึงต้องขอให้ทางหมู่บ้านฯ ช่วยดำเนินการหาจุดรับขยะจุดใหม่ ซึ่งได้โทรแจ้งให้ทราบแล้ว 3. หากหมู่บ้านฯ ยังยืนยันจะทิ้งขยะ ณ จุดเดิมสามารถโทรประสานเจ้าของอาคารพาณิชย์ได้ ขอบคุณครับ
ความเห็นของผู้แจ้ง: ช่วยอัพเดทหน่อย
พื้นที่: แขวงอนุสาวรีย์ เขตบางเขน กรุงเทพมหานคร